માલપુર તાલુકો

માલપુર તાલુકો ભારત દેશના પશ્ચિમ ભાગમાં આવેલા ગુજરાત રાજ્યના અરવલ્લી જિલ્લાનો તાલુકો છે. માલપુર આ તાલુકાનું મુખ્ય મથક છે.

 ભૂગોળ 
માલપુર તાલુકો ડુંગરાળ વિસ્તાર ધરાવે છે. વાત્રક નદી આ તાલુકામાં થઈને વહે છે, જેને કાંઠે ગાજણ, કંસવાડ, પીપરાણા, પહાડિયા, મગોડી અને ખલકપુર ગામો આવેલાં છે. નદીનો કાંઠો ઊંચો અને આજુબાજુ કોતરોવાળો તેમજ પટ ખડકાળ છે. માલપુર તાલુકાનો વિસ્તાર સમુદ્રથી દૂર હોવાથી અહીં આબોહવા વિષમ રહે છે. મે માસનું મહત્તમ અને લઘુતમ દૈનિક તાપમાન અનુક્રમે ૪૩° સે. અને ૨૦° સે. તથા જાન્યુઆરી માસનું મહત્તમ અને લઘુતમ તાપમાન અનુક્રમે ૨૯° સે. અને ૧૦° થી ૧૪° સે. વચ્ચેનું રહે છે. અહીં સરેરાશ વાર્ષિક વરસાદ ૭૫૦થી ૮૦૦ મિમી. જેટલો પડે છે.

 વસ્તી 
ઇ.સ. ૧૯૯૧માં માલપુર તાલુકાની વસ્તી ૭૩,૩૯૮ હતી અને ૨૦૧૧ની વસ્તી ગણતરી મુજબ તાલુકાની વસ્તી ૯૭૮૩૮ હતી.

 માલપુર તાલુકામાં આવેલાં ગામો 

 આ પણ જુઓ 
 માલપુર રજવાડું

 સંદર્ભ 

 બાહ્ય કડીઓ 
 માલપુર તાલુકા પંચાયતનું જાળ સ્થળ 

શ્રેણી:અરવલ્લી જિલ્લો
શ્રેણી:ગુજરાતનાં તાલુકાઓ